Järelkõla

punane – otseheli, roheline – esimesed peegeldused seintelt, sinine – järelkõla tekitavad peegeldused
Järelkõla ehk reverberatsioon on akustikas ja psühhoakustikas heli aeglane sumbumine kinnises või poolkinnises ruumis.

Järelkõla tekkimist põhjustab heli korduv peegeldumine ja hajumine ruumi piiretelt (nt seintelt) ja ruumis olevatelt esemetelt.ENE, 4. kd, 1989, lk 163 Reverberatsioon tugevdab mõnevõrra kuulajani jõudvate helide taju nende kestuse kasvamise arvel, kuid liiga kaua kestev järelkõla vähendab üksteisel järgnevate helide eraldatavust, mis näiteks vähendab kõne arusaadavust.

Järelkõla suurendamiseks või vähendamiseks kasutatakse tehnilisi vahendeid. Tuntumad neist on reverberaatorid ja kajamasinad.

 Järelkõla kestus 
Järelkõla kestus ehk reverberatsiooniaeg on ajavahemik, mille vältel helienergia tihedus väheneb pärast heliallika poolt tekitatud heli järsku lakkamist miljon korda (vastavalt helirõhk väheneb tuhat korda) ehk 60 dB võrra.

Järelkõla kestus (tähis T60 või RT, ingl k sõnadest reverberation time) on ruumiakustika tuntuim tunnussuurus.

Järelkõla kestus sõltub ruumi mahust ja akustilistest omadustest, samuti helide loomusest. Kui ruumi heliväli on difuusne, on järelkõla kestusel, ruumalal  ja neeldumispinnal  Sabine'i valemi kohaselt seos:

kus ruumi ekvivalentne neeldumispind  on ühikutes sabiin (m2 sab).

+Erinevate ruumide järelkõla kestus sagedusel 500 HzJärekõla kestus [s]Ruum> 5tühi kivikirik2–3suur saal, kus ei ole summutust1,8–2,2kontserdisaal1,5möbleerimata magamistuba1,0–1,2teater, auditoorium0,5–0,8hästi möbleeritud klassituba0,5 möbleeritud magamistuba0,3–0,8kinosaal olenevalt mahust0,2–0,3helitehnika ruum olenevalt mahust

 Vaata ka 
 Reverberaator
 Kajamasin
Kajaruum
Sabiin

 Viited 

Kirjandus
 Ilmar Eiskop, Aleksander Sillart. Akustika ja helitehnika. Tallinn, Valgus, 1992.
 Mikko Kylliäinen, Valtteri Hongisto. Hoonete akustiline projekteerimine: akustika alused. Tallinn, ET Infokeskus, 2009.

Kategooria:Akustika
Kategooria:Arhitektuuriakustika